[{"text_idx": "#000000", "text": "Ane\u0301ho estas la lasta urbo antau\u0306 la limo kun Benino. G\u0302i estas interesa urbo, kie videblas la Lago Togo proksima al la oceano. La urbo estis la unua centro de la germana administracio kaj tiel en g\u0302i oni povas vidi koloniajn konstruaj\u0302ojn i.a imponajn vilaojn. La vizitantoj ne forgesu viziti la urban preg\u0302ejon, kiu prezentas mirindajn dekoraciojn kaj pentraj\u0302ojn."}, {"text_idx": "#000001", "text": "En Ane\u0301ho okazas Epe-Epe, unu el la plej gravaj ceremonioj de la okcidenta Afriko kun grandiozaj manifestacioj kaj ritoj de la etnogrupo Guin c\u0302irkau\u0306 la preno de la sankta s\u0302tono \u2013 Kpessosso. Tiu c\u0302i festivalo estas unu el la plej mirindaj de Togolando."}, {"text_idx": "#000004", "text": "La urbo Kpalime\u0301 estas famkonata kiel unu el la plej gravaj metiistaj centroj de Togolando. Vi tie c\u0302i rimarkos la arkitekturaj postrestaj\u0302oj de la germana koloniad-epoko, propraokule malkovros la butikojn de lokaj artistoj kaj metiistoj kaj admiros la ric\u0302econ de ilia talento. En la urbocentro vi povos ankau\u0306 ac\u0302eti fres\u0302ajn fruktojn kaj kelkajn lokajn specialaj\u0302ojn. La loka kuirarto havas grandan famon kaj estas la enireja pordo al via alkutimig\u0302o. Ekzemple, vi nepre provu fufu (pistitan ignamon kuiritan) por mem sperti!"}, {"text_idx": "#000006", "text": "La tuttaga ekskurso okazos merkrede, la 8-an de au\u0306gusto.\nG\u0302ia kosto estas 15 eu\u0306roj."}, {"text_idx": "#000008", "text": "Okcidente de Aneho, c\u0302irkau\u0306 20 km lau\u0306 marbordo situas historie grava urbeto Porto Seguro ankau\u0306 nomata Agbodrafo. Tie estas tiel nomata \u201cLigna Domo\u201d. En la kelo de tiu afrik-brazila stila domo, kie ne eblas ec\u0302 stari rekte, vivis miloj da sklavoj. Tie la sklavoj devis atendi la ens\u0302ipigon."}, {"text_idx": "#000012", "text": "Togoville estas ankau\u0306 famkonata kiel centro de praktikaj animistaj religioj. La preg\u0302emuloj alvenas de c\u0302iuj anguloj de la suda parto de Togolando por studi kaj praktiki siajn religiojn. Kaj tie c\u0302i, fetic\u0302oj kaj skulptaj\u0302oj el ligno antau\u0306 multe da domoj estas."}, {"text_idx": "#000013", "text": "La duontaga ekskurso okazos marde, la 9-an de au\u0306gusto antau\u0306tagmeze.\nG\u0302ia kosto estas 5 eu\u0306roj."}]